b'\n_START_ARTICLE_\nHuaihua\n_START_PARAGRAPH_\nHuaihua (kinesisk: \xe6\x80\x80\xe5\x8c\x96; pinyin: Hu\xc3\xa1ihu\xc3\xa0 ) er en by p\xc3\xa5 pr\xc3\xa6fekturniveau i provinsen Hunan i det sydlige Kina. Pr\xc3\xa6fekturet har et areal p\xc3\xa5 27,564\xc2\xa0km\xc2\xb2 og en befolkning p\xc3\xa5 5.050.000 mennesker (2007)._NEWLINE_Byen har kemisk og farmaceutisk industri, og er et vigtigt jernbane- og vejknudepunkt mellem Vest- og \xc3\x98st-Kina. Selve byen er st\xc3\xa6rkt forurenet af trafikken._NEWLINE_Huaihua har haft universitet siden 1958, en farverig befolkning best\xc3\xa5ende b\xc3\xa5de af Han-kinesere og mange minoriteter (Miao, Dong). Omgivelserne er interessante og smukke, b\xc3\xa5de naturm\xc3\xa6ssigt og kulturelt._NEWLINE_Byens flyveplads, Zhijiang Hunan, ligger 35\xc2\xa0km fra Huaihua centrum, og trafikeres af China Southern Airlines._NEWLINE_Zhijiang var en vigtig milit\xc3\xa6rflyveplads under anden verdenskrig, og skueplads for den japanske kapitulation overfor Kina i 1945. Det gamle baseanl\xc3\xa6g er i dag et museum om modstanden mod japanerne. I Zhijiang by ligger verdens l\xc3\xa6ngste overbyggede bro, konstrueret i Dong-arkitektur, en s\xc3\xa5kaldt \xc2\xabVind-og-regn bro.\xc2\xbb_NEWLINE_Fra Huaihua er der to timers bussrejse til den gamle flodby Fenghuang, og fire timers togrejse til Zhangjiajie ved den storsl\xc3\xa5ede naturpark Wulingyuan. Togrejse til Beijing tager 23 timer, til Guangzhou 13 timer. Der er for nylig fuldf\xc3\xb8rt en ny h\xc3\xb8jhastigheds motorvej fra Huaihua til Chongqing, og parallelt ogs\xc3\xa5 en ny h\xc3\xb8jhastigheds togtras\xc3\xa9.'